DA Den Europæiske Unions Tidende C 32/2

Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2006/C 32/02)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

SAMMENFATNING

RÅDETS FORORDNING (EØF) Nr. 2081/92

»MANTEQUILLA DE SORIA«

EF Nr.: ES/00326/20.11.2003

BOB ( X ) BGB ( )

Denne oversigt er et resumé, der tjener til oplysning. Interesserede, herunder især producenterne af produktet omfattet af BOB, kan for yderligere oplysninger konsultere den fuldstændige varespecifikation, som kan fås ved henvendelse til de nationale myndigheder eller de ansvarlige tjenestegrene i Europa-Kommissionen (1).

1. Medlemsstaternes ansvarlige myndighed

Navn: Subdirección general de sistemas de calidad diferenciada, Dirección General de Alimentación, Secretaría General de Agricultura y Alimentación, Ministerio de Agricultura, Pesca y Alimentación de España Adresse: Paseo Infanta Isabel, no 1. E-28071 Madrid Telefon: (34) 913 47 53 94 Fax: (34) 913 47 54 10 E-mail: sgcaproagro@mapya.es

2. Sammenslutning

2.1. Navn: Asociación Soriana de Elaboradores de Mantequilla (ASOEMA)

2.2. Adresse:

Avenida de la Victoria, 5 — E-42003 Soria Tlf. (34) 975 21 24 43

2.3. Sammensætning: Producenter/forarbejdere (X) Andet ( )

3. Produkttype

Kategori 1.5: Fedtstoffer

4. Varespecifikation

(sammenfatning af betingelserne i artikel 4, stk. 2)

4.1. Navn: »Mantequilla de Soria«

4.2. Beskrivelse: »Mantequilla de Soria« er en beskyttet oprindelsesbetegnelse for smør fremstillet i Soria-provinsen med fløde fra køer af racerne frisisk malkekvæg, Pardo-Alpina eller krydsninger af disse. Den beskyttede betegnelse omfatter tre traditionelle smørtyper: naturligt (»natural«), saltet (»salada«) og sødet (»dulce«) smør.

Fysisk-kemiske egenskaber

Organoleptiske egenskaber

Fra elfenbensfarvet til strågul i farven. Svag til middelstærk lugt af diacetyl. Meget let, syrlig smag. Smelter forholdsvis hurtigt i munden. Middel viskositet. Aroma af frisk fløde. Middellang eftersmag.

Fysisk-kemiske egenskaber

Organoleptiske egenskaber

Elfenbensfarvet. Let, grynet skæreflade. Lugt af let modnet fløde. Kraftig, salt smag. Smelter forholdsvis hurtigt i munden. Middel viskositet. Aroma af fløde. Kort eftersmag.

Fysisk-kemiske egenskaber

Organoleptiske egenskaber

Benfarvet bortset fra pynten, som skal være orangegul eller rosenfarvet. Skærefladen er »skummende« men kompakt og med små huller, hvis størrelse varierer fra størrelsen på et sukkerkorn til størrelsen på et riskorn. Lugt af diacetyl med særligt præg af karameliseret sukker. Smagen er sød og kraftig og let syret. Smelter forholdsvis hurtigt til hurtigt i munden. Middel viskositet. Aroma af let vegetabilsk fløde. Middellang til lang eftersmag.

4.3. Geografisk område: Produktionsområdet omfatter følgende 169 kommuner, alle beliggende i Soria provinsen:

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

4.4. Bevis for oprindelse: Kontrol- og certificeringsprocedurerne garanterer, at produktet har oprindelse i dette område.

Mælken kommer udelukkende fra kvægbrugsbedrifter opført i kontrolorganets register (Registro de Ganaderías del Consejo Regulador). Naturligt og saltet smør produceres og emballeres udelukkende i fremstillingsvirksomheder, der er opført i mejeriregistret (Registro de Industrias Lacteas). Sødet smør produceres og emballeres udelukkende i fremstillingsvirksomheder, der er opført i registret over kageproducenter (Registro de Industrias Pasteleras del Consejo Regulador).

Kvægbrugsbedrifter, mejerier og kageproducenter skal underkastes en vurdering, inden de kan blive opført i registrene og underkastes regelmæssig kontrol for fortsat at kunne stå opført i registrene.

Kun det smør, der har opfyldt alle kontrolkrav, kan markedsføres med oprindelsesgarantien og den tilhørende BOB-etiket.

Det antal etiketter eller kontroletiketter, som kontrolorganet fremsender til mejerierne, beregnes ud fra den modtagne mælkemængde og til kageproducenterne ud fra antallet af fremstillet naturligt smør.

Kontrolorganet foretager kontrol af fremstillings- og konserveringsmetoden af mælken i kvægbrugsbedrifterne, overvågning af fremstillingsmåden i mejerierne og hos kageproducenterne, gennemgang af dokumentation, lagerbeholdninger, udtagning af stikprøver og prøver af produktet.

Kontrolorganet anvender forordningens sanktioner, hvis det konstateres, at kravene ikke er opfyldt.

4.5. Fremstillingsmetode:

Fremstilling af mælk i kvægbrugsbedrifterne

Mælken hidrører fra malkekvæg af racerne frisisk malkekvæg, Pardo Alpina eller krydsninger af disse.

Kvægavlerne skal disponere over en mælkekøletank med tilpas kapacitet til at kunne lagre to dages mælkeproduktion ved en temperatur på højst 5 °C, indtil den afhentes. Der må højst gå 2 dage fra malkning til afhentning af mælken. Mælkens temperatur må ikke overstige 9 °C under transporten til mejerierne.

Fremstilling af naturligt smør fra Soria (Mantequilla de Soria »NATURAL«)

Mælken termiseres i en pladevarmeveksler i mejerierne og centrifugeres efterfølgende med henblik på skumning og hygiejnisering.

Fløden, der fremstilles ved en temperatur på mellem 30 og 40 °C, skal have en fedtprocent på mellem 38 og 45 % og et syreindhold på under 13 °Dornic og pasteuriseres og nedkøles for at få en temperatur på mellem 12 og 15 °C, inden den ledes ind i modningstanken. Her tilsættes en blanding af mælkesyrekulturerne Lactococcus lactis lactis, L. lactis cremoris og L. lactis lactis diacetylactis. Modningsprocessen varer 12-15 timer ved en temperatur på 12 og 15 °C. Mælkesyrekulturerne tilsættes 3-4 timer efter at modningsprocessen er påbegyndt. Når fløden når et syreindhold på mellem 18 og 28 °Dornic, nedkøles den for at sænke modningsprocessen. Herefter ledes fløden til smørkærnen og kærnes i 2-3 timer. For at fremme homogeniseringen skal mængden af fløden udgøre ca. 40 % af smørkærnens kapacitet. Vallen fjernes ved gravitation, og fedtet vaskes to gange i drikkevand. Vallen presses ud og kærnes. Herefter æltes fedtet langsomt i en diskontinuerlig smørmaskine i 60-120 minutter, indtil smørret har taget form. Smørret sendes dernæst til emballering, hvor det formes med forskellige mundstykker og pakkes i selve produktionsvirksomheden med henblik på salg.

Fremstilling af saltet smør fra Soria (Mantequilla de Soria »Salada«)

Saltet smør fremstilles på samme måde som naturligt smør bortset fra, at der tilsættes max. 2,5 % m/m fint salt under æltningen. Smørret pakkes ligeledes i selve produktionsvirksomheden.

Fremstilling af sødet smør fra Soria (Mantequilla de Soria »Dulce«)

Der forberedes en sirupsblanding af vand og sakkarose, som koges op til en karamelmasse. Denne blandes ved omrøring med naturligt smør og pakkes i selve produktionsvirksomheden. Pakningen skal være robust og åben for oven og den synlige overflade pyntes med sødet smør, der er farvet på forhånd med b-caroten eller ekstrakt af conchenille. Pynten må ikke fylde mere end 15 % af ingredienserne.

4.6 Tilknytning:

Historisk-litterær tilknytning

Der findes adskillige litterære referencer, hvoriblandt nogle stammer fra det offentlige bibliotek i Soria:

»SORIA. 1845-1850« (Faksimile udgave) af PASCUAL MADOZ.

Dette er et geografisk, statistisk og historisk værk om Soria-provinsen. Det omhandler de byer, der udgjorde Valle de Tera, som er den dal, hvori malkekøerne var samlet, og smørret blev fremstillet. På side 203 refererer forfatteren til»fremstillingsindustrien, uden for virksomheder og etablerede fabrikker i de store byer…er reduceret til fremstillingen af smør«. På side 268 omtaler han igen »fremstillingen af det velsmagende, berømte smør fra Soria«.

AVISEN »EL NOTICIERO DE SORIA«, 25. OKTOBER 1899.

Avisen bringer en artikel, hvori det annonceres, at Silvino Paniaguas konditori »La Azucena« vil fremstille smør. Konditoriet er kendt for at være kongelig hofleverandør og for at have vundet en præmie for smørproduktion ved den regionale udstilling i Logroño (Exposición Regional de Logroño).

»NOMENCLATOR HISTÓRICO, GEOGRÁFICO, ESTADÍSTICO Y DESCRIPTIVO DE LA PROVINCIA DE SORIA«. 1909, AF MANUEL BLASCO JIMÉMENZ

Dette værk beskriver byerne i Soria-provinsen. I kapitlet, der er dedikeret til Valdeavellano de Tera, omtales igen smør fra Soria: »fordi det berømte smør fra Soria, som stadig er velsmagende, er fremstillet af mælken herfra«.

»LA REGIÓN DE EL VALLE«, AF ANASTASIO GONZÁLEZ GÓMEZ. TRYKT AF LAS HERAS, 1931.)

På side 29, 30 og 31 gives en detaljeret beskrivelse af fremstillingsprocessen for smørret og de anvendte redskaber, og der refereres til selve jargonen eller terminologien for El Valle-egnen. Årstallet 1910 nævnes i forbindelse med mejeriandelsselskabet i Soria og udviklingen af dennes mest moderne fremstillingsprocesser i smørindustrien i Valdeavellano.

»MANTEQUILLA DE SORIA«, AF PEDRO J. IGLESIA HERNÁNDEZ, FRA CELTIBERIA Nr. 14, CENTRO DE ESTUDIOS SORIANOS 1957

Dette værk handler specielt om smør fra Soria i forbindelse med den første nationalkongres om fødevarevidenskaben. Det nævnes, at smørret var en af de ting, der gjorde, at Soria var kendt — ikke kun i Spanien men, takket være provinsens emigranter, også i Latinamerika.

Naturlig tilknytning

Egenskaberne for Mantequilla de Soria er forbundet med produktionen af mælk fra køer, der lever af føde hidrørende fra højt beliggende områder. Soria er således en af de højest beliggende spanske provinser (gennemsnitligt 1 026 meter over havets overflade). Terrænet er bakket og vejrforholdene er barske. Disse faktorer medfører en uensartet kost i kvægbrugsbedriften, eftersom sammensætningen af hårdt, tørt foder og den karakteristiske flora giver mælken de specielle egenskaber, som føres videre til smørret.

Menneskelige aspekter og aspekter vedrørende fremstillingen

I gamle dage fremstillede man naturligt smør ved at anvende en »manzadero« (soriansk udtryk for et bredt trærør, der blev brugt sammen med en mindre pind til at kærne mælken til smør). I dag anvender man en diskontinuerlig smørmaskine til at kærne smørret. Begge processer indebærer en agglomerering af fedtkugler. Med en »manzadero« blev fedtkuglerne kærnet manuelt, ligesom et stempel i en cylinder, indtil de smeltede sammen. Med den diskontinuerlige smørmaskine, der anvendes i dag, opnås samme effekt ved det tryk, der opstår fra bevægelserne i smørmaskinen. Et andet træk, der adskiller produktet fra andre smørtyper, er det faktum, at mælkesyrekulturerne først tilsættes 3-4 timer, efter modningsprocessen er påbegyndt. Sirupsblandingen til det søde Dulce-smør tilberedes efter de gamle opskrifter, og produktet emballeres og præsenteres på samme måde som i gamle dage.

4.7. Kontrolinstans:

Navn: Consejo Regulador de D.O. «Mantequilla de Soria» Adresse: Polígono Industrial Las Casas. Calle C. Parcelas 3-4, E-42005 Soria Telefon: (34) 975 23 16 26 Fax: (34) 975 23 16 36

Kontrolorganet for oprindelsesbetegnelsen »Mantequilla de Soria« opfylder norm EN 45011: »Generelle kriterier for instanser, der certificerer produkter (1998-versionen).«

4.8 Mærkning: De beskyttede smørmærker, som er beregnet til forbrug, forsynes med kontrolorganets garantimærke. Der er tale om et ubrydeligt og ikke-genanvendeligt garantimærke en kontroletikette — der udstedes af kontrolorganet til de indskrevne mejerier og kageproducenter i overensstemmelse med de regler, der er fastsat i kvalitetsmanualen. Kontroletiketterne er forsynet med logoet for oprindelsen (BOB) samt en alfanumerisk kode, der skal sikre, at produktet kan spores. Koden skal på naturligt smør vedhæftes et guldfarvet bånd, på sødet smør et rosa bånd og på saltet smør et blåt bånd.

4.9 Krav i nationale bestemmelser:

— Ley 25/1970, de 2 de Diciembre, del Estatuto de la viña, del vino y de los alcoholes (lov om vindyrkning, vin og alkohol)

— Decreto 835/1972, de 23 de Marzo, Reglamento de aplicación de la Ley 25/1970 (gennemførelsesdekret til ovennævnte lov)

— Orden de 25 de Enero de 1994 por la que se precisa la correspondencia entre la legislación española y el reglamento CEE 2081/92, en materia de indicaciones geográficas y denominaciones de origen de los productos agrícolas y alimentarios (bekendtgørelse om sammenhæng mellem den spanske lovgivning og forordning (EØF) nr. 2081/92).

— R.D. 1643/1999 de 22 de Octubre por el que se regula el procedimiento para la tramitación de solicitudes de inscripción en el Registro Comunitario de las D.O.P e I.G.P (kongeligt dekret om ansøgninger om optagelse i EF-registret for beskyttede oprindelsesbetegnelser og beskyttede geografiske betegnelser).

(1) Europa-Kommissionen, Generaldirektorat for Landbrug, Kvalitetspolitik for landbrugsprodukter, B-1049 Bruxelles.